cyanic-selkie/wikianc huggingface dataset:
Liebe
Uf jede Fall isch d Liebi e mächtigs Gfühl und meh no e inneri Haltig von ere positive, innige und diefe Verbundeheit zun ere Person, wo dr rein Zwäck oder Nutzwärt von ere zwüschemenschlige Beziehig überstigt und sich im Allgemeine dur e aktivi Zuewändig zum andere usdruckt. Dodrbii wird nid underschiide, öb es sich um e diefi Zueneigig innerhalb vom ene Familieverbund handlet (Eltereliebi, Gschwüstertiliebi), um en ängi Geistesverwandtschaft (Fründesliebi, Partnerschaft) oder e körperligs Begähre (gschlächtligi Liebi (Libido)). Au wenn die gschlächtligi Liebi hüfig äng mit dr Sexualität verbunden isch, muess s einte nid e Bedingig vom andere si (vgl. platonischi Liebi).
Semione
Gschicht
Am 1. April 2012 hät Semione mit de Gmaine Ludiano un Malvaglia zu de nöie Gmain Serravalle fusioniert.
Verwaltig
Dr Burgermaischter (Sindaco) vu Semione isch bis Endi Merz 2012 dr Corrado Tomyslak gsii.
Dialekt
Dr lombardisch Dialäkt vu Semione ghert zum Ticinese.
Lengnau BE
Längnou (amtlech Lengnau, frz. verautet Longeau) isch e politischi Gmeind im Verwautigschreis Biel/Bienne im Kanton Bärn, Schwyz.
Geografi
Längnou ligt am Fuss vom Schwizer Jura. D Gmeindsflächi bsteit us 41,1 % langwirtschaftlecher Flächi, 36,6 % Waud, 20,8 % Sidligsflächi u 1,5 % süschtigi Flächi. D Nachburgmeinde si Gränche, Büüre, Meinisbeerg, Pieterle u Romont BE.
Gschicht
Längnou isch zum erschte Mal gnennt worde im Jahr 983-1002 aus Lengenach, 1228 Longieuva. Bis zum 31. Dezämber 2009 het d Gmeind zum Bezirk Büre ghört.
Ywohner
Quäuue: Bundesamt für Statistik 2005 Dr Uusländeraateil isch 2010 bi 18,9 % gläge.
Religion
63,8 % vo de Ywohner si evangelisch-reformiert, 16,4 % si römisch-katholisch (Stang 2000).
Politik
Bi de Nationauraatswahle 2011 het s das Ergebnis ggää: BDP 14,9 %, CVP 1,3 %, EVP 1,5 %, FDP 10,9 %. GLP 4,4 %, GP 5,7 %, SP 24,4 %, SVP 31,2 %, Suschtigi 5,7 %.
Gmeindspresidänt vo Längnou isch dr Max Wolf (Stang 2013).
Wirtschaft
D Arbetslosigkeit isch im Jahr 2011 bi 2,7 % gläge.
Sprach u Dialäkt
Bir Vouchszeuuig 2000 hei vo de 4459 Ywohner 87,8 % Dütsch aus Houptsprach aaggää, 2,6 % Französisch u 2,3 % Italienisch.
Schweizer des Jahres
Schwyzer*i vum Joor (dt. Schweizer des Jahres, frz. Suisse de l’année, ital. Personaggio svizzero dell’anno, roman. Persunalitad svizra da l’onn) isch e Bryys gsii, wu vu 2002 bis 2015 als im Jänner vum Joor druf vum Schwyzer Fäärnseepublikum bi dr «Swiss Award»-Gala gweelt woore. No dr Sändig im Jänner 2016 isch d Sändig un dodermit au dr Bryys us Spaargrind yygstellt woore.
D Näme vu dr Bryysdreeger sin uf ere Eeredaafele uf dr Älggi-Alp, em geograafische Mittelpunkt vu dr Schwyz, vereebigt woore. Wänn deert e neie Name yygraviert woren isch, het s all Joor e Fyyr gee, wu zmaischt au dr aktuäll Bryysdreeger derbyy gsii isch.
Syter anne 2014 sin d Gwinner us dr Sports Awards automaatisch bim SwissAward as Kandidaat*ine fir dr Titel Schwyzer*i vum Joor nominiert woore, nämli dr Spoortler vum Joor, d Spoortleri vum Joor un d*r Behindertespoortler*i vum Joor. D Reegle, ass mer dr Titel Schwyzer*i vum Joor nume aimool im Lääbe het chenne gwinne, isch wäge däm gstriche woore.
Bargen SH
Baarge (amtlich Bargen) isch e politischi Gmeind im Bezirk Schafuuse vom Kanton Schafuuse. Si isch di nördlichscht Gmeind vo de Schwiiz.
Geografi
Baarge isch e Buuredorf im obere Deil vom Durachtaal, wo bi de Höchi vo Neuhuuse am Rande uf dütschem Piet afoot. Uf de Weschtsyte vom Tal hets Wald a de Häng vom Ättebärg, vom Mannshopt, vom Hohhengscht und em Niderhengscht und a der Flangge vom Bargemer Rande. Zwei Sytetäler sind uf em Gmeindpiet, s Hauetaal und Mülitaal. D Gmeindsflächi umfasst 29,2 % landwirtschaftlichi Flächi, 65,8 % Wald, 4,8 % Sidligsflächi und 0,2 % sustigi Flächi. Uf em Gmeindsgebiet vo Baarge lit de «Schwarzi Stei» oder de «Gatterstei», wo nid nu de nördlichsti Punkt vom Kanton Schafuuse, sondern au vo de ganze Schwiz markiere tuet.
Nochbergmeinde vo Baarge sind im Weste und Norde Bluembärg, im Oste Tenge (beidi Dütschland) und im Süde d Schwizer Gmeind Merishuuse.
Gschicht
Baarge isch zum erschte Mol gnennt worde im Johr 884 als Paragen. S Dorf het de Nälleburger und spöter em Chloschter Allerhäilige ghört und denn sid em 15. Johrhundert de Stadt Schaffhuuse.
Wappe
S Gmeindswappe vo Baarge zeigt es Sänkblei und de Freiheitshuet.
Sproch und Dialekt
Bi de Volkszellig 2000 hend vo de 248 Iiwohner 96 % Dütsch als Hauptsproch aagee und 1,6 % Italienisch.
De hochalemannisch Dialekt vo Baarge ghört zue de Nordoschtschwizer Dialekt.
Der Chansonier Dieter Wiesmann het vo Barge es Lied i der Schaffhuser Mundart gmacht: Paar Hüser, paar Gärte, chli Wald und chli Land - es chlises Dorf am Rand ….
Bevölkerig
Quälle: Bundesamt für Statistik 2005 De Uusländeraateil isch 2010 bi 18,5 % gläge.
Religion
61,7 % vo de Iiwooner sind evangelisch-reformiert, 20,6 % sind römisch-katholisch (Stand 2000).
Politik
Bi de Nationalrootswaale 2011 het s da Ergebnis gee: CVP 4,4 %, FDP 3,5 %, SP 19,7 %, SVP 70,2 %, Sustigi 2,2 %.
Gmeindspresident isch de Erich Graf (Stand 2012).
Wirtschaft
Z Barge isch de Zoll a der Landstrooss, wo d Kantonsstroos 4 vo Schaffhuuse här uf Rande und Blumbärg goot. Es git dai Tankstelle, s Reschtorant Chroone, wo i de Wärbig seit, es sig dä Gaschthof, wo am wytischte im Norde vo de Schwiiz liit, und es Büro vo de Transbortfirma Gondrand.
Liebe (Begriffsklärung)
S hoochdütsche Wort Liebe stoht für:
Liebe isch dr Familiename vo de Persone unde nooche:
Emil Landolt
Der Emil Landolt (* 23. Septämber 1895 z Züri; † 18. April 1995 am glychen Oort) isch en Schwyzer Politiker vo de FDP gsy. Vo 1949 bis 1966 hät er as Stadtpresidänt vo Züri ggamtet.
Läbe
De Landolt isch as Soo vomene Wyhändler und as eltischte vo vier Bueben i der Ängi uufgwachse. Gstudiert hät er Jus, und i dëre Zyt isch er i de Studänteverbindig «Carolingia», wo zum «Falkestäinerbund» ghöört, aktyv gsy. 1922 isch er bi de kantonaalzürcherische Finanzdiräkzioon go schaffe, 1923 isch er Auditor am Bezirksgericht Wintertuur woorde, 1925 kantonaale Stüürsekritëër z Züri und acht Jaar spööter de Sekritëër vo de Zürcher Handels-Chamere. Ab 1935 isch er dänn de Presidänt vo der Oberrekurskommissioon vom Kanton Züri gsy.
1942 isch er uf Voorschlaag vo der FDP in Zürcher Stadtraat gwëëlt woorde, wo-n-er d Läitig vom Schueldepartemänt übernaa hät. 1949, wo de Stadtpresidänt Adolf Lüchinger plötzli gstoorben isch, hät en s Volch zu dëm sym Naachfolger gwëëlt. De Landolt isch gly schuurig populëër gsy, und me hät em nu «de Stapi» gsäit. Er häts halt guet mit de Lüüt chöne, hät guet chöne schnöre (drum hät er scho i de Verbindig s Cerevis Schnörrli ghaa), isch mit allne früntli gsy (ganz nach sym Motto «sind lieb mitenand»), hät ekän Name vergässe, wo-n-er emaal gwüsst hät – und er hät au s Glück ghaa, in ere Zyt chöne würke, wos nu obsi ggangen isch. Über im syni Sprüch sind vil Anekdooten im Umlauff gsy. Äin Witz isch esoo ggange: Wo mer en gfrööget hät, was er dezue mäini, wä-mer es Zürisee-Schiff uf «Emil Landolt» tauffi; doo hät er gsäit, das wel er aso lieber nööd, suscht sägi mer amene schööne Sunntig, wänn s Schiff vo der Uusfaart uf Züri zrugg chäm: «E lueg au, wie der Emil Landolt wider emaal vole dethëër chunt!» – 1966 isch er dänn zruggträtte; syn Naachfolger isch de Sigmund Widmer woorde.
De Landolt hät sich au suscht angaschiert. Ab 1933 isch er Presidänt vo de «Gmäinnützige Gesellschaft Ängi» gsy, ab em glyche Jaar Mitgliid vom Zäntraalvoorstand vo de «Schwyzerische Gmäinnützige Gsellschaft» und vo 1938 bis 1979 dëren ire Zäntraalpresidänt. Zöiftig syt 1915, isch er vo 1933 bis 1937 de Zouftschryber und vo 1937 bis 1962 de Zouftmäischter vo de «Zouft zur Zimmerlüüte» gsy.
Eere hät er grad e paar überchoo: 1965 isch er as «Schildner» i d «Gsellschaft vo de Schildner zum Schnäggen» uufgnaa woorde, d Brite händ en zum «Commander of the Order of the British Empire» ernännt, und d Franzoose händ en zum «Officier de la Légion d’honneur» gmachet.
Der Emil Landolt isch en Änkel gsy vom Foorschtwüsseschafter Elias Landolt, de Vatter vom Geobotaaniker Elias Landolt und en Grosunggle zum Spraachwüsseschafter Christoph Landolt. Er isch fascht hunderti woorde, und bigrabe lyt er uf em Fridhoof Manegg.
Gesetz vom abnehmenden Grenznutzen
S Gsetz vom abnehmende Grenznutze stammt uus der ökonomische Marginalanalyse, wo mit mathematische Grenzwert operiert wird. Es isch im 19. Jahrhundert durch de düütsch Ökonom Heinrich Gossen (1810 bis 58) formuliert worde und besagt, dass der Konsum vom ene homogene Wirtschaftsguet bii zuenehmender Mengi vo dem Guet bii dr konsumierende Person en abnehmende Nutze-Zuewachs bringt, bis zletscht Sättigung erreicht isch.
Boron
Boron ìsch e frànzeesche Gmein ìm Département Territoire de Belfort ìn dr Region Bourgogne-Franche-Comté (bìs 2015 Region Franche-Comté).
D Gmein ghert zem un zem Arrondissement.
Gschìcht
Boron ìsch zem erschte Mol gnannt worre ànne 1105.
S Gebiet um Boron hàt ìm Mìttelàlter dr Herre vun Montbéliard ghert und ìsch ìm 14. Johrhundert an d Habsburger kumme. Zàmme mìt em Sundgäu ìsch s mìt em Weschtfälische Frìde 1648 frànzesisch worre. Zitter ànne 1793 hàt s zum Département Haut-Rhin ghert, ìsch àwer 1871 àls Deil vum Territoire de Belfort im Gegesàtz zem iwrije Elsàss bi Frànkrich bliwe.
Verwàltung
vun Boron ìsch. Boron ghert zem Kommünàlverbànd.
Dialekt
Dr tràditionell Dialekt vun Boron ghert zem Franc-Comtois.
Alternative für Deutschland
Iberblick
Si isch 6. Februar 2013 grindet wore un het sich zum erschte Mol im Septämber 2013 bi dr Bundesdagswahl un dr Landdagswahl z Hesse zur Wahl gstellt. Bi dr Europawahl 2014 isch d Bartei uf 7 % vu dr Stimme chuu un het dodermit zum erschte Mol iberregionali Mandat iberchuu. Anne 2014 isch si in d Landesbarlemänt vu Sachse, Brandeburg un Thüringen yyzoge, 2015 in die vu Hamburg un Bremen, 2016 in d Landdäg vu Bade-Wirttebärg, Berlin, Mecklenburg-Vorpommern, Rhyland-Pfalz un Sachse-Anhalt, 2017 in d Landdäg vum Saarland, vu Schleswig-Hostein un vu Nordrhy-Weschtfale un 2018 in d Landdäg vu Bayern un Hesse. Bi dr Bundesdagswahl 2017 isch si drittsterkschti Chraft wore.
Barteisprächer isch dr Tino Chrupalla. Bis zue sym Barteiuusdrit im Jänner 2022 isch au dr Jörg Meuthen Barteisprächer gsii. Bis im Juli 2015 sin dr Konrad Adam, dr Bernd Lucke un d Frauke Petry d Barteisprächer gsii. Noch eme monetelange innerbardeilige Machtkampf isch d Petry zue dr erschte Barteisprächeri gwehlt wore, dr Jörg Meuthen zum zweete. Dodruf het si dr „Weckruf 2015“, wu churz dervor vum Lucke grindet woren isch, vu dr AfD abgspalte, un die nei Bartei Allianz für Fortschritt und Aufbruch (ALFA; syt Dezämber 2016: „Liberal-Konservative Reformer“, LKR) isch grindet wore. Noch em Uusdritt vu dr Petry us dr Bartei churz no dr Bundesdagswahl im Septämber 2017 isch dr Alexander Gauland im Dezämber 2017 zum zweete Barteisprächer näb em Meuthen gwehlt wore. Im Novämber 2019 sin dr Jörg Meuthen un dr Tino Chrupalla zue Barteisprächer gwehlt wore.
In dr Medie isch d AfD in dr erschte Johr vylmol e „Anti-Euro-Bartei“ gnännt wore. Bolitikwisseschaftler sähn d Bartei syt 2014 im bolitische Späktrum rächts vu dr Unionsbarteie un nänne si zmaischt rächtspopulistisch. D Ablesig vum Lucke im Juli 2015 isch as Rächtsrugg un Siig vum nationalkonservative iber dr wirtschaftsliberal Barteifligel aagluegt wore. Verschideni Wisseschaftler sään bi Dail vu dr Bartei oder bstimmte Fierigspersone vu dr AfD mittlerwyli au rächtsradikali, rächtsextremi, velkisch-nationalistischi un antisemitischi Tendänze.
Literatur
Monografie Sammelbänd
Fachartikel
Madeira
Madeira [] (vom portugiisische Wort madeira „Holz“) isch ä portugiisischi Insle öbbe 1.000 km südwestlig vo Lissabon und 700 km westlig vo der marokkanische Küste im Atlantische Ozean. Si ghört mit der chliinere Insle Porto Santo und zwei unbewohnte chliinere Inselgruppe, de Ilhas Desertas und de Ilhas Selvagens, zur Inselgruppe Madeira, wo die autonomi Provinz Madeira bildet. As Teil vo Portugal ghört Madeira zum Gebiet vo der Europäische Union. 94,5 % vo der Bevölkerig vo Madeira ghöre zur römisch-katholische Chille. Madeira het öbbe 265.000 Iiwohner uf erä Flechi vo 794 km². D Hauptinsle Madeira isch 741 km² und die chliineri Insle Porto Santo isch 45 km² gross.
D Ziitzone isch die gliichi wie im Mueterland Portugal und entspricht der koordinierte Wältziit (UTC+0, gegenüber Mitteleuropa -1 Stund). Für d Ziit vom Ändi vom März bis zum Ändi vom Oktober wird wie im übrige Europa d Summerziit iigfüehrt, so dass d Ziitdifferenz s ganze Johr unveränderet blibt.
Wahl zur Verfassunggebenden Landesversammlung in Baden-Württemberg 1952
D Wahl zur Verfassigsgebende Landesversammlig het am 9. Merz 1952 stattgfunde. Dr „Sidweschtstaat“, wu nei gschaffe wore isch, het um die Zyt no kai Name ghaa un het di bishärige Länder Wirttebärg-Bade, Bade un Wirttebärg-Hauezollre umfasst.
S Land Bade-Wirttebärg isch am 25. April 1952 grindet wore. Di Verfassigsgebend Landesversammlig isch dodermit zum erschte Landdag wore.
Ergebnis
Bi dr Wahl het e Huurd vu 5 % je Land gulte.
Wahl vum erschte Landdag
Indiräkt isch mit däre Wahl au dr erscht Landdag vum neie Land Bade-Wirttebärg bstimmt wore. Des het dr Artikel 93 vu dr Landesverfassig feschtglait:
Schramberg
Schramberg liit im mittlere Schwarzwald in Bade-Wirtteberg und isch die zweitgröscht Stadt im Landkreis Rautweil und a Großi Kreisstadt. Schramberg isch a Mittelzentrum im Landkreis. Sit 1972 het Schramberg de Titel Große Kreisstadt.
Die nechschte größere Stedt im Umkreis sind d Kreissstadt Rottwil 25 km südeschtlich un d Kreisstadt Villinge-Schwenninge, Hauptstadt vum Schwarzwald-Baar-Kreis, 25 km südlich.
Wahl zur Verfassunggebenden Landesversammlung in Baden-Württemberg 1952
Bildig vum Land un erschti Landesregierige
Rund sibe Wuche no dr Wahl vu dr Verfassiggebende Landesversammlig isch s Land Bade-Wirttebärg am 25. April 1952 grindet wore. Dr Grindigsakt isch er Verchindig vum vorhär diräkt gwehlte Minischterbresidänt Reinhold Maier (FDP/DVP) hsii. Är het gsait:: „Meine sehr verehrten Abgeordneten. Gemäß § 14, Absatz 4, Satz 2 wird hiermit der Zeitpunkt der Bildung der vorläufigen Regierung auf den gegenwärtigen Augenblick, nämlich auf Freitag, den 25. April 1952, 12 Uhr 30 Minuten festgestellt. Mit dieser Erklärung sinngemäß § 11 des zweiten Neugliederungsgesetzes (sind) die Länder Baden, Württemberg-Baden und Württemberg-Hohenzollern zu einem Bundesland vereinigt. (…)“ Där Momänt isch iberschattet gsii vun ere tumultartige Uurue in dr Versammlig, wel dr Reinhold Maier het di grescht Fraktion, d CDU, bi dr Koalitionsbildig ibergange.
Schramberg
Geografischi Lage
D Kernstadt vo Schramberg, de so gnannte „Talstadt“ liit im mittlere Schwarzwald im Tal vo de Schiltach, wo sich zum-e Kessel witet. Do münde de Bäch Göttelbach, Kirnbach, Berneck und Luddrbach bzw. dere Täler i, wägedäm het Schramberg au de Biname „Fünftälerstadt“. Dia Täler entspreche dene fünf Zufahrtstroosse in d Stadt, wo vo Sulge, Hardt, Tennenbronn, Luddrbach un Schiltach in d Stadt führe. Da niedrigscht Punkt im Stadtgebiet isch bei da Kläranlag Schiltachtal und isch uff, der höchste Punkt isch de Hochsteig Finsterbach und isch uff 792 m. S Rathus in Schramberg liegt uff 426 m.
Schramberg geht ganz an d´ Südweschte vom Landkreis, un grenzt dert nooch Weschte an de Ortenaukreis un nooch Süde an de Schwarzwald-Baar-Kreis.
Nochbergmoende
Die folgende Städt und Gmoende grenzet a d Stadt Schramberg (im Uhrzoegersinn, agfange im Weschte): Luddrbach, Schiltach, Aichhalden, Fluorn-Winzeln, Oberndorf am Neckar, Bösingen, Dunningen, Eschbronn, Hardt (alle Landkreis Rottweil), Königsfeld im Schwarzwald, St. Georgen im Schwarzwald, Triberg im Schwarzwald (Schwarzwald-Baar-Kreis) und Hornberg (Ortenaukreis).
Mit da Gmoende Aichhalden, Hardt und Luddrbach het d'Stadt Schramberg a Verwaltungsgmeinschaft gmacht.
Gmeinderot
Ergebnis vo dr Kommunalwahl am 25. Mai 2014:
Grundlagen der Mathematik
D Grundlaage vo dr Mathematik si uf dr äinte Site e Däil vo dr Mathematik, uf dr andere bilde si e wichdige Gegestand vo dr erkenntnistheoretische Reflexion, wenn die sich mit de allgemäine Grundlaage befasst, wie dr Mensch zu Erkenntniss chunnt. Sonigi mathematikfilosofischi Reflexione häi in dr Gschicht immer wider Iifluss druf gha, wie d Grundlaage vo dr Mathematik formuliert wärde, und dorum ghööre si in e Gebiet, wo sich d Mathematik und d Filosofii überschniide.
Wie mä s hüte gseet
Die formalistischi Posizioon het sich akademisch witgehend duregsetzt und zu nöije Däildiszipline vo dr Mathematik gfüert, wo d Grundlaage vo dr mathematische Site behandle und üübligerwiis under dr Bezäichnig mathematischi Logik zämmegfasst wärde: Mängileer, Bewiistheorii, Rekursionstheorii und Modälltheorii.
Vom formalistische Standpunkt us gsee, bedütet s Sueche noch de Grundlaage vo dr Mathematik ass mä en axiomatischi Theorii will finde, wo alli andere mathematische Theorie in ere enthalte si, wo mä also alli Begriff vo dr Mathematik mit ere cha definiere und alli Setz cha bewiise.
Under Mathematiker isch d Mäinig wit verbräitet, ass mä die Grundlaag mit em Axiomsüsteem vo dr Zermelo-Fraenkel-Mängileer gfunde häig. Mä undersuecht aber au witer no anderi Mängileere als möögligi Grundlaage und goot immer no dr Froog nooch, öb sich im Kronecker si Forderig, ass mä d Arithmetisierig so wit söll driibe, bis dass mä nüm über unändligi Mängene müess reede, nit doch cha erfülle, öb anstatt von ere wite, mängitheoretische nit au e vil schmaleri Grundlaag chönnt gnüege, wo nume arithmetisch isch, zum die ganzi Mathematik druf ufzbaue. D Bewiistheorii macht sonigi Undersuechige, wääred d Rekursionstheorii im Wääsentlige dr Überbau vo dr ändlige Mathematik undersuecht und mögligst fiini Methode findet, wo mit ene d Bewiistheoretiker denn iiri Widerspruchsfreihäitsbewiis chönne füere. D Modälltheorii schliesslig befasst sich mit dr Froog, öb e bestimmti axiomatischi Theorii sterker isch as en anderi, öb si e „Modäll“ für die liiferet. So het sich z. B. dr Iidruck vo de alte Grieche bestätiget, ass d Arithmetik vil sterker isch as d Geometrii: Dr dreidimensionali Zaaleruum, wie en dr Descartes dur si Koordinatesüsteem iigfüert het, isch e Modäll vo unserem geometrische Ruum, alli Setz vo dr Geometrii cha mä au im Zaaleruum, also rächnerisch-algebraisch, bewiise.
Beggingen
Begginge (amtlich Beggingen) isch e Iiwohnergmaand im Bezirk Schlaate im Kanton Schafuuse, Schwiz.
Geografi
Begginge lyt imne Tal am Weschtfuess vom Rande. D Gmaandsflächi umfasst 50,3 % landwirtschaftlichi Flächi, 45,1 % Wald, 4,4 % Sidligsflächi und 0,2 % sustigi Flächi.
Gschicht
Begginge isch zum erschte Mol gnennt worde im Johr 1278 als Beggingen.
Bevölkering
De Uusländerataal isch 2010 be 6,9 % gläge.
Religioo
81,2 % vo de Iiwooner sind evangelisch-reformiert, 10 % sind römisch-katholisch (Stand 2000).
Sproch und Dialekt
Be de Volkszelling 2000 hand vo de 500 Iiwohner 97,2 % Dütsch als Hauptsproch aagee, 0,2 % Französisch und 0,4 % Italienisch.
De hochalemannisch Dialekt vo Begginge ghört zo de Nordoschtschwizer Dialekt.
Politik
Bi de Nationalrootswahle 2011 het s da Ergebnis gee: CVP 3,1 %, FDP 5,4 %, SP 11,2 %, SVP 76,0 %, Sustigi 4,2 %.
Wirtschaft
D Arbetslosigkeit isch im Johr 2011 bi 1,6 % gläge.
James Brown
Dr James Brown (äigetlig James Joseph Brown, Jr., * 3. Mai 1933 in dr Nööchi vo Barnwell, South Carolina; † 25. Dezämber 2006 z Atlanta, Georgia) isch en amerikanische Musiker gsi. Er het chönne Orgle spiile, Klavier, Gitarre und Schläägzüüg. Er isch aber fast nume as Sänger und  Dänzer ufdräte. Er isch drzue au Bändliider und Muusigbroduzänt gsi. Er isch im Rhythm and Blues und Soul in de 1950er und 1960er Joor e Figuur gsi, wo uusegstande isch. Er het riisige Iifluss uf s Entstoo vom e nöije Stil vom Soul, vom Funk ghaa, und isch dorum äine vo de bedütendste Pop-Musiker im 20. Joorhundert.
Singles
In dere Dabälle si d Songs, wo in de Tscharts vo Dütschland, Groossbritannie und de USA Räng iignoo häi.
Kompilazione (Uswaal)
1965 häi The Who d Songs „Please Please Please“, „I Don’t Mind“ und „Shout and Shimmy“ gsunge und häi sä uf iirem Debütalbum uusegee und uf B-Site als Hard-Rock-Wersion.
Film
− Konzärt z Monterey, Kalifornie im Januar 1979
Produktionsfaktoren
D Produktionsfaktore in der Wirtschaftswisseschaft sind die Faktore oder Mittel, wo zur Herschtellig vom ene wirtschaftliche Guet notwendig sii. Es handlet sich doderbii um Bode (konkret Landflächi oder Immobilie), Arbeit (Arbeitschraft, auch geischtigi, wo hüüt immer wichtiger wird) und Kapital (z. B. Maschine, Apparate). Dr Begriff Kapital wird also im engere Sinn vo Realkapital bruucht. Da aber Geld Verfüegigsmacht über Realkapital verschafft, wird dr Begriff Kapital hüüfig auch für Geld verwendet.
Literatur
A. Woll: Allgemeine Volkswirtschaftslehre
Zollernalbkreis
Der Zollara-Albkrois (au Zollara-Albskroas; amtl. Zollernalbkreis) isch e Landchrais z Baade-Wiirdebäärg. Är ghèèrd zue dr Region Necker-Alb im Regierigsbezirk Diibenge.
Er gränzd im Noorde an dr Landchrais Diibenge, im Oschde an dr Landchrais Reitlenga ùn an dr Landchrais Semmerenga. Im Siide gränzd er an dr Landchrais Duttlenge ùn im Weschde an dr Landchrais Raudweil ùn an dr Landchrais Freideschdad.
Schded ùn Gmaine
Zem Zollara-Albkrois ghèère nyyn Schded ùn 16 Gmaine.
Trotzkismus
Dr Trotzkismus isch e Richdig im Marxismus, wo vom Leo Trotzki usgange isch und im Geegesatz zum orthodoxe Marxismus-Leninismus stoot. Er isch au as e politische Kampfbegriff verwändet worde, wo dr Josef Stalin und sini Noochfolger brucht häi, zum politischi Gegner z diffamiere und z verfolge.
D Ideologii
Dr Trotzkismus wiicht vo dr Linie vom orthodoxe Marxismus-Leninismus vor allem im Bezuug uf d Revoluzioonstheorii und d Bardeileer ab. E wääsentlige Bestanddäil isch d Theorii vo dr „Permanänte Revoluzioon“, das häisst: die sozialistischi Revoluzioon uf dr ganze Wält as e ständige Brozäss under dr Füerig vo Arbäiterrööt.
Dr Trotzki sälber het dänggt, ass är die ursprüngligeLeere vom Lenin vo dr russische Oktoberrevoluzioon, wo, internazional usgrichdet gsi si, im Geegesatz zum Stalinismus mit sim Sozialismus in äim Land, wo spööter die orthodoxi Leer verdrüllt het. Er het dr Begriff in de 1920er Joor definiert as „die richdigi Aawändig vom Marxismus in dr nöije Etappe in dr Entwigglig vo dr Oktoberrevoluzioon und vo unserer Bardei.“
Im Geegesatz zur These vom mööglige „Sozialismus in äim Land“, wo dr Stalin verdräte het, isch dr Trotzki für e konsekwänte Internazionalismus gstande. Lut sinere Theorii vo dr permanänte Revoluzioon cha dr Sozialismus as Übergangsgsellschaft zum Kommunismus nume uf ere internazionaale Eebeni funkzioniere, und dorum müess die ganzi Wält dur e Revoluzioon vom Kapitalismus befreit wärde. Dr Usgangspunkt für e Trotzkismus isch im Trotzki si Studie ''Verrooteni Revoluzioon. Was isch d Sowjetunion und wo aane dribt si?'' us em Joor 1936. Din analüsiert er d Bürokratisierig in de Länder, wo e proletarischi Revoluzioon stattgfunde het und wo denn hüfig as degenerierti Aarbäiterstaate bezäichnet worde si. D Trotzkiste gseen sich als Verdräter vom Leninismus, wie e hufe anderi marxistischi Ströömige au.
E Methode zum an d Macht cho, wo under anderem vo trotzkistische Beweegige verwändet worde isch und immer no verwändet wird, isch dr „Entrismus“, wo Trotzkiste offe oder im versteckte in Bardeije und Organisazioone mitschaffe mit em Ziil, die äigeni Ideologii z verbräite, Mitgliider z gwünne, dr Kurs vo dr Organisazioon z verändere, zum in Zite vo dr Marginalisierig beziejigswiis vom e Verbot vo revoluzionäre Organisazioone nit vollständig vo dr Politik usgschlosse z si oder zum politisch legal chönne schaffe.
Dr „Trotzkismus“ isch as politische Begriff vor 1917 in erster Linie innerhalb vo dr Sozialdemokratische Aarbäiterbardei vo Russland verwändet worde, zum im Trotzki sini Uffassige z beschriibe. Bim Stalin isch dr Begriff noch 1923 as „Modällfall für alli Forme vo dr Linggsopposizioon in dr kommunistische Beweegig bzw. in dr Sowjetunion“ verwändet worde, und denn vo dr Middi vo de 1930er-Joor isch er hauptsächlig in dr politische Usenandersetzig mit dr Lingge Opposizioon innerhalb vo dr Dritte Internazionaale as Kampf- und Bropagandabegriff brucht worde. Abwiichler vo dr Bardeilinie vo dr KPdSU si vilmol as Trotzkiste bezäichnet worde, so zum Bischbil in de Moskauer Brozäss 1936 bis 1938, wo under anderem ehemooligi Mitgliider vom Zentralkomitee verurdäilt worde si.
Snob-Effekt
Dr Snob-Effekt isch es Phänomen, wo erschtmals dr norwegisch Ökonom Thorstein Veblen (1857 bis 1929) beschriibe het und wo hüüt aktueller worde isch, als es zur Ziit vom Veblen gsii isch. Er beschriibt s Paradoxon, dass d Nachfrag nach eme wirtschaftliche Guet bii schtiigendem Priis nit, wie normal wär, abnimmt, sondern zuenimmt. Es wird also lieber en BMW Premium als en VW Golf gkauft, obwohl dr Golf ja wesentlich billiger wär und me allefalls sogar en tüüre Konsumkredit muess uufnäh. Es typischs Phänomen in Wohlschtands-Gsellschafte.
Literatur
A. Woll: Allgemeine Volkswirtschaftslehre
Nivillac
Nivillac (Gallo Nivilhac, bretonisch Nivilieg) isch e franzesischi Gmai im Département Morbihan in dr Region Bretagne.
D Gmai ghert zum un zum Arrondissement.
Geografi
Nivillac lyt 38 km vu Vannes un 84 km vu Lorient uf ere Hechi zwische 0 m un 71 m iber Normalnull.
Gschicht
Nivillac isch zum erschte Mol gnännt wore anne 1063 as Nuilac (1287: Nivillac).
Verwaltig
vu Nivillac isch. Nivillac ghert zum Kommunalverband.
Dialekt
Dr traditionell Dialäkt vu Nivillac ghert zum Gallo.
Spleekapelle
Kapell Sankt Sebastian uf dr Splee oder nur Spleekapell isch e Kappell im schwiizerische Ort Sargans.
Dr Name Splee isch historisch nid gnau überliferet, me denkt aber, dass es vum romanische spelunca chunnt, wo uf alemannisch «Berghöli» heisst. D Kapell liit uf nem Hügel, so dass me ir nöchi vur Kapell e Berghöli findet. Si isch vum 1501 bis 1502 baut worde, dr Buumah isch abr unbekannt. Am 24. April 1502 isch si dor de Weihbischof Stephan Tschuggli vo Chur zu Ehre vom Heilige Sebastian, Jodocus, de Maria, em Jacobus, Bartholomäus, Christopherus, Antonius, de Barbara und de Dorothea gweiht worde. D Kappell isch ir Zyt baut worde, wo s im St. Galler Rhytal und im Seeztal zu viilne Peschtfäll cho isch. Si isch drum am Heilige Sankt Sebastian gwidmet, wo als Peschtheilige gilt und mit dr Kapell, d Pescht vur Region verschone sött. Oberhalb vum Altar befindet sich es Fotti vum Bild vum Sankt Sebastian, wo vum Josef Kaufmann gmalet worde und während ere Renovation im 18. Jahrhundert ahmontiert worde isch. D Kapell gköhrt zum Bischtum Sanggalle.
Fund vu früeher Zyt hend beleit, dass unterhalb vur Kapell sich e urgschichtlichi Füürstell befunde hett, wo für religiösi Ritual benützt worde isch. Während em 16. Jahrhundert isch es i de Spleekapell zu über 1'000 Prozessione cho. Me cha also säge, dass d Splee sit meh als 2000 Johre e religiösi Stett isch.
Gustav Klimt
Dr Gustav Klimt (* 14. Juli 1862 z Baumgarte bi Wien, hüte 14. Bezirk; † 6. Februar 1918 z Wien, 9. Bezirk) isch e bedütende ööstriichische Mooler gsi. Er isch äine vo de bekanntiste Verdräter vom Wiener Juugedstiil, wo men em au d Wiener Secession säit.
Lääbe
Dr Gustav Klimt 1918 z Wien am ene Schlaagaafall gstorbe.
Wetter
Als Wätter (v. althochdt.: wetar = Wind, Wäije) bezäichnet mä dr spürbar, churzfristig Zuestand vo dr Atmosfääre (au: dr mässbari Zuestand vo dr Troposfääre) am ene bestimmte Ort uf dr Ärdoberflechi, wo under anderem as Sunneschiin, Bewölkig, Rääge, Wind, Hitz oder Chelti in erschiint.
S Wätter uf em Planet Ärde isch e Mix vo physikalische Phänomen, wo sich i der Ärd-Atmosphäre, em Luftgürtel um d Ärde, abschpile. Wärde z. B. d Meer und, mit begränzter Wirkig, au chlini Gwässer vo der Sunne erwärmt, so verdunschtet ds Wasser i d Atmosphäre, chunnt dört i chüeleri Luftschichte, kondensiert und bildet do dermit die sichtbare Wulke. D Windsyschtem verfrachte die Wulke ufs Feschtland, und wenn si i chüeleri Luftmasse oder Luftschichte ine chöme, kondensiere si no schtärcher und rägne denn uus.
Feuerschützenhaus Basel
S Füürschützehuus isch e historischs Geböid an dr Schützemattstrooss 56 in dr Stadt Baasel. Es isch für sini gmoolte Glaasfänster bekannt und stoot uf dr Liste vo de Kulturgüeter im Kanton Basel-Stadt, wo nazionali Bedütig häi.
Gschicht
D Baasler Zümft, wo sit em spoote Middelalter bis in d Nöizit für d Verdäidigung vo dr Stadt verantwortlig gsi si, häi 1466 d Gsellschaft vo de Füürschütze gründet, zum d Schiesskunst vo iire Mitgliider z verbessere. 1498 häi s bim Döichelweijer dusse vor em Spaaledoor e Schiessblatz überchoo. Zwüsche 1561 und 1564 isch denn s Schützehuus baut worde, wo d Schütze häi chönne go ässe. D Gsellschaft het uf dr Schützematte vor em Huus güebt, bis dass dr Schiessblatz 1899 an dr Allschwiiler Weijer verläit worde isch.
Wetter
Die grundsätzlichi Frog, wieso d Luft in grössere Höhelage, unabhängig vo der Johresziit, in der Regel chüeler isch (schliesslich gitts z. B. uff der Schpitze vom Bärg Kilimandscharo in Afrika "ewige Schnee"), loot sich mit em gliiche Phänomen beantworte, wie die bekannti problematischi Klimaerwärmig durchs Chohledioxid (dr Triibhuuseffekt): D Bodewärmi (v. a. Infrarotschtrahlig) stiigt uf und wird a de bode-noche Luftmolekül (a CO2 und Methan bsunders starch) reflektiert, womit si d Luftmolekül wiiter obe, wo zuedäm uffgrund vo der Schwärchraft au weniger zahlriich si, nume no weniger schtarch in Schwingig cha versetze als die bode-noche. Das wird denn vo üüs als chälter wahrgno.
Feuerschützenhaus Basel
Gschicht
1915 het d Firma Widmer, Erlacher & Calini s Geböid renowiert.
Wetter
D Winde chömme z schtand, will sech Luftmasse vom ene Gebiet vo höcherem Luftdruck (Hochdruckgebiet) in es Gebiet vo tieferem Luftdruck (Tiefdruckgebiet) bewege, e physikalischi Gsetzmässigkeit wie alli Wätterphänomen, wo global no vo der sog. Coriolis-Chraft (Ablenkig durch d Aerd-Rotation) beiiflusst wird. En Spezialfall vom ene Wind isch z. B. der Föhn: ufgwärmti, sehr trochni Luftmasse, wo zschtand chömme, indem sich am ene Gebirgskamm uff der Gägesiite bi entsprächender Windrichtig Wulke nachhaltig uusrägne.
Feuerschützenhaus Basel
Gschicht
S Schützehuus isch sit 1845 e Wirtshuus, und wird immer no vo dr Gsellschaft vo de Füürschütze pflägt.
Wetter
Ursach vom Näbel isch im Normalfall en relativ einfachi atmosphärischi Grund-Konschtellation: S Wasser vom ene Gwässer (Fluss, See etc.) wird düre Tag düüre, sofärn er relativ warm gsii isch, ufgwärmt; im Hebscht chüehlet zuedäm - ufgrund vo de obe dargleite Johresziit-Phänomen mit chüehlerem Untergrund - d Umgäbig vom Gwässer i der Nacht schtärker ab. Dodermit verdunschtet einersiits Wasser uus em Gwässer und kondensiert in dere relativ chüehle Umgäbig grad wieder zu Näbel (wo wie d Wulke en konzentrierti Asammlig vo i der Luft schwebende Wassertröpfli isch).
Fischingen (Baden)
Fischige (amtlich Fischingen) isch e chlei Dörfli mid Iiwohner (Stand: ). Es litt im südliche Margräflerland un schmiigd sich anne Buggel wo Läufelbärg heissd.
Naduur
Dr Läufelbärg isch schiinz die högschdi Sanddüüne vo Düttschland, un wäge säldnene Pflanze un Dierli e Naduurschutzgebiet. Drumumme, an de sunnige Häng, wachse vieli Rääbe. Vor allem dr beriemdi Fischiger Guededel. Des isch e wissi Druube, die gued uff däm Lössboode wagst. Un wills in dr Gegend so viel Rääbe gitt, heissd die Gegend au Rääbland. Un Fischige isch wägge dämm e Wii dorf.
Dorfläbe
Z Fischige gitts e Grundschuel, e Chindergarde, zwoi Wirdschafde un e baar schöni Buurelääde. D Männer göhn am Mendig gäärn in d Singschdund un iebe fyr die gäärn und vil bsuechde Konzärt. Me cha aber au imme Verein Handorgele schbiile. Oder in de neue Halle go durne go. Arg schön isch au d Chilche vo Fischige, in dere s ganz aldi Fresge mid biblische Gschichde zuem aluege gitt. Im Goddedienschd wärde Chilchelieder uff dr alde Orgele us em 18 Johrhundert gschbiild.
Wahle
Ergebnis vo dr Landdagswahle sit 2006: 1 2006: WASG, sit 2011: Die Linke
Zermelo-Fraenkel-Mengenlehre
D Zermelo-Fraenkel-Mängileer isch e verbräiteti axiomatischi Mängileer, wo noch em Ernst Zermelo und em Abraham Adolf Fraenkel benennt isch. Si isch hüte d Grundlaag vo fast alle Zwiig vo dr Mathematik. D Zermelo-Fraenkel-Mängileer ooni Uswaalaxiom wird mit ZF abkürzt, mit Uswahlaxiom mit ZFC (s C chunnt vom änglische Wort choice, also Uswaal oder Waal).
Bedütig
Empirisch het mä uusegfunde, ass mä so guet wie alli bekannte mathematische Ussage eso cha formuliere, ass sich bewiisbari Ussage us ZFC lön lo abläite. D ZFC-Mängileer isch dorum dr Raame für die ganzi Mathematik worde, wo withii akzeptiert wird. Usnaame git s überall dört, wo mä mit ächte Klasse schafft. Mä brucht denn gwüssi Erwitrige vo dr ZFC, wo Klasse oder zuesätzligi seer groossi Mängene zur Verfüegig stelle, zum Bischbil en Erwiterig zur ZFC-Klasselogik oder d Neumann-Bernays-Gödel-Mängileer oder e Grothendieck-Universum. In jedem Fall wird ZFC hüte aber als daas grundlegende Axiomesüsteem für d Mathematik aagluegt.
Moldawien
Moldawie (Moldova) isch a Land in Oschteuropa. Äs gränzt ä d Ukraine u a Rumänie.
Des Land isch politisch instabil und isch in zwoa Hälfte gspalta: In Moldawie, wo westlich vom Dnjestr liegt und in d Republik Transnistsrie.
Ätna
De Ätna ( oder au Mongibello, sizilianisch Mungibeddu oder  ' a Muntagna) isch en Vulkan uf de italienische Insle Sizilie.
Mit öpa 3'323 m über Meer isch de Ätna de högsti und aktivsti Vulkan vo Europa. Er liit im Nordoste vo Sizilie, zwüsched Messina und Catania. Am 21. Juni 2013 hät d UNESCO de Ätna i d Liste vom Weltnaturerbi uufgnoo.
Krater
De Ätna hät vier Gipfelkrater: de Hoptkrater und d „Bocca Nuova“ (nöis Muul), wo 1968 diräkt näbem Hoptkrater entstande isch, dänn au de Nordostkrater vo 1911 und de Südostkrater vo 1979, wo chli absits vom Hoptkrater ligged. Bime Uusbruch vom Ätna chunnt d Lava maistens dur Frakture a de Flanke vom Bärgchegel use und nöd dur d Gipfelkrater. Im Lauf vo de Johrtuusige händ sich drumm öpe 400 Näbekrater bildet.
Di aktuell Höchi vom Ätna chann nöd exakt aagee wärde, wil si sich dur Schlackechegel und zerstörerische Uusbrüch oft änderet. De Gebirgsstock vom Ätna ninnt e Flächi vo rund 1250 Quadratkilometer ii und hät en Umfang vo öpa 250 Kilometer.
Sessa TI
Sessa (lombardisch Sèsa) isch e Gmai im Kanton Tessin in dr Schwyz. Si ghert zum Chrais (circolo) Sessa im Bezirk Lugano.
Geografi
Sessa lyt im mittlere Malcantone an dr Gränz zue Italie. Zue dr Gmai ghere d Fraktione Costa, Beredino, Lanera, Bonzaglio un Suino. Nochbergmaine sin Astano, Bedigliora, Croglio, Curio, Monteggio un di italienisch Gmai Dumenza.
Gschicht
Sessa isch zum erschte Mol gnännt wore anne 1335 as Sexa.
Verwaltig
Dr Burgermaischter (Sindaco) vu Sessa isch dr Lindo Deambrosi.
Bevelkerigsentwicklig
Quälle: Bundesamt für Statistik 2005
Dialekt
Dr lombardisch Dialäkt vu Sessa ghert zum Bosino.
Musau
Muese (amtlich Musau) ischt a Gmoand im Bezirk Raete im Tirol, Eeschtraich.
Geografi
Muese likt nedlich vo Reide uf dr linke Seid vom Lech. D Nochbergmoanda sin Grän, Lechaschau, Nesselwängle, Pflach, Pinswang, Vils (Stadt)Vils und Wängle.
Gschicht
Muese ischt zum erschte Mol gnennt worda im Johr 1218 als Muosowe (1310 Mussowe).
Aiwohner
Quella: Statistik Austria: Bevölkerung seit 1869 für Gemeinden. STATcube
Vo dr 374 Aiwohner sin im Johr 2001 29 Ausländer gweacha.
Sproch und Dialekt
Bai dr Volkszellung 2001 hond vo 374 Aiwohner 357 Daitsch als Umgangsproch aagea, 12 Daitsch und andere Sproche und 5 nur andere Sproche.
Dr Dialekt vo Muese ghert zum Schwäbisch.
Formale Semantik
Die formali Semantik beschäftigt sich mit dr exakte Bedütig vo künstlige oder natürlige Sprooche. Dr Underschiid zur Semantik im allgemäine Sinn, wie si vor allem in dr Filosofii und dr Linguistik bedriibe wird, isch, ass die formali Semantik mit räin formale, logisch-mathematische Methode schafft.
Formali Semantik wird in dr Logik, in dr Informatik und in dr Linguistik bedriibe. Wil exakti Bedütigstheorie für die drei Diszipline seer wichdig si und wil sich iiri Schwerpünkt und Ziil – zum Däil au wäge de underschidlige Methode – underschäide, het jedi vo dene Wüsseschafte hüte en äignigs Däilgebiet, wo als formali Semantik bezäichnet wird. Die formali Semantik us dr Logik, dr Informatik und dr Linguistik si aber in e Hufe Hiisichte mitenander verflochte und grift hüfig ufenander bzw. uf d Resultat vo de andere Diszipline zrugg.
Platonische Liebe
Die Platonischi Liebi isch d Liebi nume uf dr geistige Ebeni, wo uf e antike griechische Philosoph Platon (428/427 bis 348/347 v. Chr.) zrugggfüehrt wird.
Hützudags bezeichnet platonischi Liebi e Liebi ohni erotischi Komponänte uf dr Basis von ere seelische Verbundenheit und innige Fründschaft.
Dr Plato het in sim Wärk Symposion die platonischi Liebi und Verbundeheit usfüehrlich beschriibe und se in erste Linie dr sexuell motivierte Liebi gegenübergstellt. Noch em Plato isch die wohri Liebi nume under „Gliiche“ möglig. „Gliiche“ bedütet, ass beidi Individue en entwickleti und bewussti Seel hai, und s Geschlächt spiilt drbii kei Rolle. Fälschligerwiis wird under „gliich“ mänggisch Homosexualität verstande, was nid zuedrifft, wil di platonischi Liebi frei vo Sexualität isch.
Dr Plato beschriibt, wie dr jung, schön Alkibiades vergäblig brobiert het, dr alt und hässlig Sokrates z verfüehre. Dä schloot statt er sexuelle Vereinigung e „höcheri“, nidkörperligi Form vo dr Liebi vor, wo sich d Seele zuenander finde.
Noch em Plato isch die platonischi Liebi die höchsti Stuefe vo dr Liebi. Si stieng drmit im Gegesatz zur körperlige Liebi. Die bildi die ersti, understi Stuefe vo dr Liebi. Dodrvo as Usgangspunggt chönn dr Mensch d Liebi zu schöne und guete Läbensiistellige lehre (zweiti Stuefe). Die dritti Stuefe isch d Liebi zur Wüsseschaft. Denn chiem as höchsti Stuefe die platonischi, geistigi Liebi. Si entsprächi em Sträbe noch Ideal wie Schönheit, Wohret und letztändlich Göttlichkeit, wo jedem Mensch iigee sig. Nume sehr wenigi Mensche wurde die letzti Stuefe erreiche (vergliich im Symposion d Gschicht vo dr Diotima). Dene, wo die Liebi praktiziere, sait dr Plato Philosophe. Noch däm Aasatz fasst dr Plato au d Philosophii ihrem Wäse nooch as Liebi uf.
As Erste het dr Philosoph Marsilio Ficino (1433–1499) in dr Renaissance vo dr platonische Liebi as amor Platonicus gredet.
Leuzigen
Löizige (amtlech Leuzigen) isch e politischi Gmeind im Verwautigschreis Seeland im Kanton Bärn, Schwyz.
Geografi
Löizige isch es Dorf am rächte Stade vor Aare am Nordhang vom Buecheggbärgplateau. D Gmeindsflächi bsteit us 46,5 % langwirtschaftlecher Flächi, 40,8 % Waud, 9,7 % Sidligsflächi u 3 % süschtigi Flächi. D Nachburgmeinde si Arch im Kanton Bärn u Bettlach, Bibere, Lüterkofe-Ichertswiu, Nennigkofe, Söuze u Tscheppech im Kanton Solothurn.
Ywohner
Quäuue: Bundesamt für Statistik 2005 Dr Uusländeraateil isch 2010 bi 4,1 % gläge.
Religion
76,7 % vo de Ywohner si evangelisch-reformiert, 12 % si römisch-katholisch (Stang 2000).
Politik
Bi de Nationauraatswahle 2011 het s das Ergebnis ggää: BDP 26,4 %, CVP 1,6 %, EVP 1,1 %, FDP 12,7 %. GLP 3,5 %, GP 4,1 %, SP 13,8 %, SVP 30,2 %, Suschtigi 6,6 %.
Gmeindspresidäntin vo Löizige isch d Margrit Geissbühler (Stang 2013).
Wirtschaft
D Arbetslosigkeit isch im Jahr 2011 bi 1,5 % gläge.
Sprach u Dialäkt
Bir Vouchszeuuig 2000 hei vo de 1160 Ywohner 96,8 % Dütsch aus Houptsprach aaggää, 0,9 % Französisch u 0,6 % Italienisch.
Dr Dialäkt vo Löizige ghört zum Hochalemannisch.
Milizac
Milizac (bretonisch Milizag) isch e ehmoligi franzesischi Gmai im Département Finistère in dr Region Bretagne. Zum 1. Jänner 2017 isch si mit Guipronvel zue dr Commune nouvelle Milizac-Guipronvel fusioniert wore.
Geografi
Milizac lyt an dr Côte des Abers, 62 km vu Quimper un 10 km vu Brest uf ere Hechi zwische 32 m un 101 m iber Normalnull.
Gschicht
Milizac isch zum erschte Mol gnännt wore um 1330 as Milisac (1630 Milizai).
Dialekt
Dr traditionäll Dialäkt vu Milizac ghert zem Bretonisch.
Semantik
Semantik (vo sēmaínein, ‚bezäichne‘, ‚zum Zäichen ghööre‘), au Bedütigsleer, isch dr Naame vo dr Theorii oder Wüsseschaft vo dr Bedütig vo de Zäiche. Zäiche chönne in däm Fall Wörter, Fraase oder Symbol si. D Semantik beschäftigt sich tüpischerwiis mit de Beziejige zwüsche de Zäiche und de Bedütige vo dene Zäiche.
Wenn sich d Semantik mit Zäiche vo alle Arte befasst, isch si e Däilberiich vo dr Semiotik. Wenn si sich nume mit sproochlige Zäiche befasst, isch si e Däildisziplin vo dr Linguistik.
Musik
Musik (vo griechisch μουσικὴ [τέχνη] mousikē technē „musischi Kunst“) isch die organisierti Form vo Schallereigniss. Zu ihrer Erzügig wird akustischs Material – Dön und Grüsch im Hörberiich vom Mensch – vom Mensch gordnet. Das Material underlit uf dr einte Site physikalische Eigegsetzlichkeite, wie zum Bischbil dr Oberdonreihe oder Zahleverheltniss, uf dr andere Siite het s gwüssi Charakteristika wäge dr Art wie s mit dr menschlige Stimm, mit Musiginstrumänt, elektrische Dongeneratore oder andere Schallquellene erzügt wird. Us em Vorrot vom ene Donsystem wärde Donleitere bildet; wo d Dön drvo in underschiidliger Lutsterki und Klangfarb chönne erschiine und Melodie bilde. Us dr zitlige Folg vo Dön und Grüsch vo underschiidlig langer Duur entstöhn Rhythme. Us em Zsämmeklang vo mehrere Döne, wo underschiidligi Donhöche hai, wachst d Mehrstimmigkeit, de Beziehige vo de Dön underenander entstoht d Harmonik. Die begriffligi Erfassig, systematischi Darstellig vo de Zsämmehäng und deren ihri Dütig leistet d Musigtheorii, wo in dr Musikpädagogik glehrt wird.
Hauptpost (Basel)
D Basler Hauptbost isch e Geböid us Sandstäi in dr Groossbasler Altstadt. Dr Bau befindet sich an dr Rüüdegass und uf dr äinte Site isch die Freiji Strooss und uf dr andere d Gärbergass.
Botans
D Gmein ghert zem un zem Arrondissement.
Gschìcht
Botans ìsch zem erschte Mol gnannt worre ìm 14. Jh.
S Gebiet um Botans hàt ìm Mìttelàlter dr Herre vun Montbéliard ghert und ìsch ìm 14. Johrhundert an d Habsburger kumme. Zàmme mìt em Sundgäu ìsch s mìt em Weschtfälische Frìde 1648 frànzesisch worre. Zitter ànne 1793 hàt s zum Département Haut-Rhin ghert, ìsch àwer 1871 àls Deil vum Territoire de Belfort im Gegesàtz zem iwrije Elsàss bi Frànkrich bliwe.
Verwàltung
vun Botans ìsch. Botans ghert zem Kommünàlverbànd.
Dialekt
Dr tràditionell Dialekt vun Botans ghert zem Franc-Comtois.
Sevogelbrunnen
Dr Sevogelbrunne isch e Baasler Stadtbrunne uf em Martinskiirchblatz. Dr Brunne stoot uf dr Liste vo de Baasler Kulturgüeter, wo für d Region vo Bedütig si.
Beschriibig
Dr Brunnedroog isch säggseggig und nääben em befindet sich e Sudeldröögli. Uf em Brunnestogg stoot d Figur vom ene früenöizitlige Soldat, wo mit eme Schwärt, eme Dolch, ere Hellebarde und eme Baasler Wabbeschild usgrüstet isch.
Gschicht
E Brunne het s bi dr Martinskiirche scho im spoote Middelalter gee. Mä wäiss, ass es no vor 1349 dört uf em Friidhoof e Brunne gee het, wo sis Wasser vom Münsterbrunnwärk überchoo het, und no im gliiche Joorhundert isch er dur e Brunne uf em Martinskiirchblatz ersetzt worde. Druf het mä dr Martinsbrunne us Kalchstäi grad an d Kapälle vo dr Spinnwätterzumft aabaut, wo 1851 an d Muure vom Garte vom Roothuus versetzt worde isch, wo mä dr Kiircheblatz nöigstaltet het. Uf em nöije Droog stoot d Jooreszaal 1854, aber dr Hellebaardedrääger us em Joor 1546/47, wo bis 1887/88 uf em Kornmäärtbrunne gstande isch, isch erst uf e Martinskiirchblatz khoo, wo mä um d Joorhundertwändi s Roothuus umbaut het.
Sit 1899 gseet also dr Brunne öbben eso us wie hüte, usser dass mä d Brunnefiguur sit denn scho viermol nöi het müesse aamoole.
Dr Naame
D Figur uf em Brunnestogg isch ursprünglig numen e Sümbol gsi, aber s Volk het im Soldat dr Henman Sevogel gsee, wo in dr Schlacht bi St. Jakob an dr Birs 1444 as Hauptmaa vom ene chliine Baasler Kontingänt gfalle isch, und vo do isch dr Naame Sevogelbrunne khoo.
Nostang
Nostang (bretonisch Lostenk) isch e franzesischi Gmai im Département Morbihan in dr Region Bretagne.
D Gmai ghert zum un zum Arrondissement.
Geografi
Nostang lyt 33 km vu Vannes un 13 km vu Lorient uf ere Hechi zwische 0 m un 53 m iber Normalnull. Nochbergmaine sin Kervignac un Brandérion im Norde, Landévant im Nordoschte, Merlevenez im Weschte, Landévant im Oschte, Sainte-Hélène im Weschte un Side un Locoal-Mendon im Sidoschte.
Réunion
La Réunion [] oder churz Réunion (volli französischi Bezeichnig Île de la Réunion, dütsch öbbe „Insle vo der Zsämmekumft“) isch än Insle im Indische Ozean, wo zu Frankriich ghört und politisch es französischs Überseedepartement bildet.
Nostang
Gschicht
Nostang isch zum erschte Mol gnännt wore anne 1160 as Laustanc (1160: Laustenc, 1280: 1311: 1516: Naustanc, 1533: Naustaing, 1540: Bourg de Nostang, 1779: Naustang).
Réunion
Bevölkerig
Uf Réunion hai im Johr 2005 öbbe 777.000 Iiwohner gläbt, was erä Bevölkerigsdichti vo öbbe 308 Iiwohner pro km² entspricht. Für die nächste Johrzähnt wird mit emä rapide Waggstum vo der Bevölkerig grächnet, so dass d Iiwohnerzahl bald meh as ä Million betrage chönnt.
Nostang
Verwaltig
vu Nostang isch. Nostang ghert zum Kommunalverband.
Dialekt
Dr traditionell Dialäkt vu Nostang ghert zum Bretonisch.
Paul L. Smith
Dr Paul Lawrence Smith (* 24. Juni 1936 z Everett, Massachusetts; † 25. April 2012 bi Ra'anana, Israel) isch en amerikanische Schauspiiler gsii.
Er isch dur verschidnigi Italo-Western und Komödie bekannt worde. Mäistens het er Rolle gspiilt, wo zu sim stämmige Körperbau basst häi, und vilmol die vo Bösewicht.
Er het in Film wie Exodus, Masada mit em Peter O'Toole, Red Sonja mit em Arnold Schwarzenegger und Maverick mit em Mel Gibson gspiilt.
Im Joor 2006 isch er uf Israel gange, het zämme mit sinere Frau die israelischi Staatsbürgerschaft aagnoo und die hebräische Nääme Adam und Aviva Eden.
Kim Il-sung
Dr Kim Il-sung (rev. Rom. Gim Il-seong, McCune-Reischauer Kim Ilsŏng, koreanisch 김일성, noch dr alte Transkripzioon Kim Ir-sen; uf d Wält cho as Kim Song-chu; * 15. April 1912 z Mankeidai, denn im Japanische Kaiserriich, im hütige Nordkorea; † 8. Juli 1994 im Chalet Hyangsan in de Myohyang-san-Bärg, Nordkorea; Dr Ort, won er noch dr offizielle nordkoreanische Daarstellig gstorbe sig, isch Pjöngjang) isch e nordkoreanische kommunistische Politiker gsi und vo 1948 bis 1994 dr stalinistisch Diktator vo Nordkorea.
As „Ewige Bresidänt“ gältet er über e Dood uuse as dr De-jure-Staatsschef vo Nordkorea. In dr nordkoreanische Propaganda wird er as „dr Groossi Füerer Gnoss Kim Il-sung“ (fonetisch überdräit: widae han surjong Kim Il-sung dong dzi) bezäichnet. Noch sim Dood isch si Soon Kim Jong-il dr obersti Machthaaber in Nordkorea worde. Dä isch 2011 gstorbe und si Soon Kim Jong-un isch Staatsschef worde. Es git soonigi, wo dorum vo dr erste kommunistische Dünastii reede.